
DIDÁCTICA DA EDUCACIÓN AMBIENTAL

Mª DEL CARMEN CID MANZANO

	Código da materia: 105210312

	Nome da materia: Didáctica da educación ambiental

	Centro: Facultade de Ciencias da Educación de Ourense

	Titulación: Mestre primaria. Curso: 3º

	Tipo: optativa

	Créditos aula /grupo (A): 4,5

	Créditos laboratorio/grupo (L): 0

	Créditos prácticas/grupo (P): 1,5

	Anual/cuadrimestral: 2º cuadrimestre

	Departamento: (X05) Didácticas Especiais

	Área de coñecemento: (205) Didáctica das Ciencias Experimentais 


PROGRAMA DA MATERIA

1. Contextualización

1.1. Perfil dos créditos da materia

Correspóndese coa temática transversal de educación ambiental e os contidos, recursos didácticos e materiais para o ensino dunha materia que ten como principal obxectivo a educación para un desenvolvemento sostido.

Ao tratarse dunha materia de didáctica, os contidos fan máis fincapé na transmisión de aspectos prácticos relacionados cos procedementos, técnicas e estratexias para elaborar e aplicar programas ou actividades de EA que en dar a coñecer conceptos ou teorías relativas a conceptualización da EA.
1.2. Situación e relacións no plan de estudos

A materia Didáctica da educación ambiental sitúase no segundo cuadrimestre do terceiro curso. Antes os estudantes cursaron, como materias máis relacionadas con ela, en primeiro curso Didáctica xeral, Psicoloxía da educación no desenvolvemento na idade escolar, e Ciencias da natureza e a súa didáctica; en segundo, Didáctica das ciencias da natureza, Novas tecnoloxías aplicadas á educación, Ciencias sociais e a súa didáctica e en terceiro o Prácticum.

2. Obxectivos

2.1. Obxectivos xerais

- Comprender o papel que desempeña a educación ambiental (EA) nas relacións do ser humano co seu medio.

- Comprender e valorar a importancia da EA e a necesidade do seu ensino desde os primeiros niveis educativos.

- Coñecer, deseñar e utilizar modelos e recursos didácticos para o ensino da EA.

- Propoñer unha EA promotora de cambios didácticos.

- Adquirir competencias tanto para o traballo autónomo como para realizar tarefas cooperativas.

- Levar a cabo procesos de organización, planificación e elaboración de actividades en equipo.

- Saber expresar oralmente, mediante a axuda das novas tecnoloxías, traballos previamente elaborados.

- Relacionar a teoría coa práctica educativa.

- Recoñecer os problemas ambientais asumindo un compromiso ético e solidario co medio, incluíndo os sectores sociais menos favorecidos.

2.2. Competencias académicas e profesionais

2.2.1. Competencias instrumentais (saber e saber facer)

- Adquirir contidos conceptuais e procedimentais básicos en educación ambiental (EA) que permitan a súa abordaxe desde unha visión científica.

- Coñecer a diversidade de recursos didácticos e os diferentes recursos avaliativos e autoavaliativos. 

- Adquirir instrumentos conceptuais e metodolóxicos que faciliten a análise e a reflexión sobre a teoría e a práctica en EA.

- Adquirir habilidades básicas no deseño de programas ou actividades de EA.

- Coñecer as características das principais dificultades na aprendizaxe da EA.
- Saber integrar na EA as novas tecnoloxías audiovisuais e a aprendizaxe apoiada na internet.

- Coñecer e analizar proxectos e prácticas curriculares innovadores e desenvolver unha actitude crítica ante as ideas e prácticas curriculares.

- Favorecer a discusión e a exposición de ideas fundamentadas.

- Promover unha actitude positiva cara á mellora das prácticas educativas.

- Analizar a situación da EA no sistema educativo e comprender o significado e a relevancia da EA no contexto curricular da educación primaria.
2.2.2. Competencias interpersoais (saber ser e saber estar)

- Desenvolver habilidades sociais saudables.

- Desenvolver competencias básicas de aplicación na aula como: habilidades comunica-tivas; ensinar a pensar e a exercer un pensamento crítico e solidario en todo o relativo ao medio; ser sensible aos intereses do alumnado e saber recoñecer a diversidade nos estudantes.

- Manter a curiosidade intelectual respecto aos temas ambientais.
- Adquirir unha predisposición favorable á realización de traballos colectivos con enfoques interdisciplinares.

- Asumir responsabilidades ante as actividades que hai que realizar.

- Adquirir compromisos éticos e solidarios co medio.

- Desenvolver actitudes, comportamentos e sobre todo hábitos de acordo cun desenvolvemento sostido.

- Estimular o interese pola súa formación profesional mediante a toma de contacto con asociacións en defensa do ambiente, publicacións e páxinas web especializadas nesta temática.

- Incentivar a avaliación autocrítica como unha vía de mellora e autoformación continua.

2.2.3. Competencias sistémicas (saber aplicar)
- Deseñar e realizar traballos escritos organizados e fundamentados, tanto individualmente como en pequeno grupo.

- Presentar algún tipo de proxecto oralmente, mediante a axuda de medios tecnolóxicos.

- Achegar propostas concretas de actuación para incorporar a EA á escola.

3. Prerrequisitos

O perfil adecuado á hora de desenvolver a materia correspóndese con aquelas competencias transversais do Libro Blanco das titulacións de maxisterio, nas que os estudantes deben alcanzar un certo nivel de desenvolvemento despois de cursar as materias xa previamente impartidas da titulación, os estudos xa realizados no bacharelato, na secundaria obrigatoria e mesmo noutros cursos anteriores.

COMPETENCIAS INSTRUMENTAIS: capacidade de comunicación oral e escrita, de análise e síntese e de organización e planificación. Coñecemento dunha lingua estranxeira. Coñecementos básicos de informática (uso da internet, procesador de textos, ferramentas de presentación, etc.). Uso dos diferentes recursos que ofrece a biblioteca. Capacidade de xestión da información, de resolución de problemas e toma de decisións.


COMPETENCIAS PERSOAIS: habilidades sociais. Interese polos temas sociais e a problemática ambiental. Compromiso ético. Razoamento crítico e creativo. Recoñecemento da diversidade e a multiculturalidade. Comportamento solidario co medio e co resto dos seres vivos. Habilidades de traballo en equipos e sobre todo en equipos multidisciplinares por tratarse a materia dunha temática transversal. 

COMPETENCIAS SISTÉMICAS: aprendizaxe autónoma. Sensibilidade e compromiso ante os temas ambientais. Adaptación ás novas situacións. Liderado (entendido como capacidade de xestión). Iniciativa e espírito emprendedor. Motivación pola calidade do ensino e interese pola súa mellora. Xa que o medio non ten fronteiras políticas, o traballo realizarase nun contexto internacional. 

4. Bloques e temas de contido

4.1. Bloques de contidos de aprendizaxe. Estrutura

1. Aproximación á EA


2. Elementos curriculares e deseño de programas en EA

4.2 Temas de contido

(O contido do programa pode sufrir algunhas variacións atendendo á realidade ambiental e a circunstancias non previstas)

Tema 1. Análise do problema ambiental

Tema 2. Aproximación conceptual á EA

Tema 3. Incorporación da EA ao currículo escolar

Tema 4. Os contidos en EA

Tema 5. Os recursos metodolóxicos e materiais en EA

Tema 6. A avaliación en EA

Tema 7. O deseño de programas de EA

5. METODOLOXÍAS E ESTRATEXIAS DE APRENDIZAXE

A formulación da materia que se acaba de describir implica que a docente non pode ser un mero elemento transmisor de coñecementos, senón que debe asumir principalmente o papel de mediadora e directora de situacións de aprendizaxe para que o alumnado incorpore novos coñecementos, ademais de facilitadora de recursos, moderadora, etc. Neste contexto, o diálogo entre a profesora e os estudantes e entre o grupo de iguais entre si convértese nun dos principais medios de transmisión de coñecemento, que tende a desprazar a función clásica desempeñada polas leccións maxistrais. Para intentar conseguir un rendemento adecuado á actuación docente deberá procurar: 

- Establecer un contexto favorable para as discusións na aula, onde os estudantes aprendan tanto a escoitar os demais, como a expoñer os seus propios puntos de vista
- Animar os estudantes a reflexionar sobre as súas ideas e experiencias

- Promover as discusións abertas nas que non se pretenda necesariamente atopar respostas únicas e definitivas ás diferentes cuestións formuladas, protexendo a diversidade de opinións

- Ensinar os estudantes a defender os seus puntos de vista achegando argumentos razoados.

- Axudar os estudantes a traballar en pequenos grupos de forma cooperativa e a valorar as contribucións de todos no resultado do traballo colectivo.

- Utilizar os temas controvertidos nos debates, considerando que pola súa propia natureza posúen unha importante relevancia social e persoal.

As exposicións teóricas realizadas pola profesora serán en modo presentación PowerPoint. Estas teñen como finalidade presentar aos estudantes unha información organizada e estruturada en forma de cadros e esquemas de síntese, que lles permita incorporar unha visión explicativa de cada un dos temas. Co fin de mellorar o valor didáctico deste método expositivo introduciranse elementos de motivación que inviten o alumnado á participación, o debate razoado e xeren un ambiente de aprendizaxe dinámico e aberto. Para que isto suceda, incorporaranse de xeito parello ás explicacións os seguintes recursos e as estratexias didácticas: 

· Exploración das ideas ou coñecementos previos dos alumnos/as.

· Proxección de materiais audiovisuais: vídeos, diapositivas, etc.
· Comentarios de textos
· Animacións
· Xogos de simulación
· Estudo de casos
· Dramatizacións
· Análise de situacións concretas ou exemplos prácticos
· Resolución de problemas
· Sesións de discusión e debate sobre cuestións concretas
· Participación dalgún poñente invitado
· Entrega e análise de dossieres
· Etc.
Hai que salientar que as estratexias de aprendizaxe deberán adaptarse ás circunstancias que se vaian producindo ao longo do curso.
O traballo na aula (que inclúe a titorización en grupo clase) combinarase coas titorías no despacho (fundamentalmente individuais). As titorías en gran grupo e as de xeito individual cumpren un papel de gran relevancia dentro do proceso de ensinanza-aprendizaxe ao facilitar que o alumnado poida obter información puntual da profesora en relación con temas moi diversos como: suxestións sobre os enfoques ou forma de resolver os problemas que podan aparecer nas actividades formuladas; seguimento, asesoramento e revisión dos traballos, sesións organizativas, etc.
Sesións prácticas

O seu principal obxectivo será iniciar o alumnado no desenvolvemento de determinadas habilidades, capacidades e destrezas de traballo de aula.


Os intereses do alumnado, as circunstancias particulares de cada curso e as limitacións de tempo dificultan o poder concretar definitivamente todas as sesións prácticas que se realizarán ao longo do curso. Formulamos a posibilidade de levar a cabo una ampla lista de actividades, da que se escollerán polo menos cinco e que poden variar duns cursos a outros. Algúns exemplos son:

- Análise de recursos e fontes de información en EA

- Avaliación de materiais e recursos didácticos

- Saídas didácticas a favor do medio

- Análise de publicidade

- Os xogos de simulación como recurso metodolóxico na EA

- Planificación de webquest en EA

- Obradoiro de reutilización e reciclaxe

- Obradoiro de envases

- Análise do contido ambiental de películas do circuíto comercial e formulación de actividades complementarias

- Planificación dunha campaña a favor do medio

Traballos voluntarios. Orientacións ao alumnado


Estes traballos poden realizarse de forma individual ou en grupos dun máximo de 4 persoas. O seu obxectivo principal consiste en que o alumnado poida aplicar os coñecementos obtidos na materia á análise, deseño de actividades ou situacións de intervención educativa concreta. Preténdese, en definitiva, acercar os estudantes á realidade práctica da aula. 

Os temas sobre os que realizan os traballos poden ser moi variados. Pero sempre deben versar sobre a análise, deseño, aplicación ou avaliación dalgunha intervención educativa de contido ambiental, aínda que non sempre teñen por que contemplar todas estas etapas. De forma xeral, o tema e o enfoque poden ser propostos polo equipo de estudantes, aínda que sempre esixe o acordo previo coa profesora.

A orientación do traballo do curso farase basicamente nas horas de clase, fundamentalmente nas dedicadas especificamente a titorización e en menor medida no horario de titorías.

Orientacións para a presentación dos traballos e as actividades de aula:

Os traballos poderán presentarse:

- Por escrito cun procesador de texto. Realizarase a impresión polas dúas caras e entregarase grampado. Na carátula indicarase o nome/s do estudante/s, a materia, o curso, e o título do traballo ou actividade. 

- En presentación PowerPoint (neste caso poderá presentarse en formato electrónico). Na primeira diapositiva deben recollerse as mesmas indicacións sinaladas nos traballos escritos.

Orientacións para exposición oral dos traballos:

- Elaborarase un borrador da exposición que se deberá presentar á profesora de antemán. O tempo de exposición dependerá do número total de grupos e traballos que deberán ser expostos. 

- A presentación realizarase preferentemente en PowerPoint.

6. PLAN DE TRABALLO DO ALUMNADO. ESPECIFICACIÓN DO TEMPO DE APRENDIZAXE APROXIMADO

(O plan de traballo pode sufrir algunhas variacións atendendo a circunstancias non previstas)

	Actividades
	Clases presenciais
	Traballo autónomo e colaborativo
	Total horas alumna/o

	Actividades organizativas
	2
	0
	2

	Presentacións da profesora
	18
	25
	43

	Actividades aula indiv. ou grupais
	8
	0
	8

	Elaboración de traballos ind. ou gru.
	0
	25
	25

	Exposicións grupos
	10
	5
	15

	Sesións prácticas
	10
	5
	15

	Exames
	2
	0
	2

	Titorizacións traballos
	10
	5
	15

	Total
	60
	65
	125


Cronograma aproximado das clases teóricas, das actividades e horas de aprendizaxe:

	Temas
	Clases expositivas e actividades de aula
	Actividades - exposicións
	Traballo autónomo ou grupal
	Horas totais

	1. Análise do problema ambiental 
	
	
	
	

	2. Aproximación conceptual á EA
	
	
	
	

	3. Incorporación da EA ao currículo escolar


	
	
	
	

	4. Os contidos en EA 
	
	
	
	

	5. Os recursos metodolóxicos e materiais en EA
	
	
	
	

	6. A avaliación en EA


	
	
	
	

	7. O deseño de programas de EA
	
	
	
	

	Total
	26
	10
	65
	101


	Clases presenciais, actividades e horas de aprendizaxe
	Clases prácticas
	Titorización

traballos
	Actividades organizativas
	Exame
	TOTAL

	101
	10
	10
	2
	2
	125

7.3. Outros recursos


Outros materiais escritos: de carácter didáctico sobre educación e ensino ambiental. Arquivo documental: xornais, revistas, publicidade e material lexislativo.

Audiovisuais. Aparatos: televisor, magnetófono, cámara fotográfica, equipo de vídeo (magnetoscopio e cámara), proxectores de diapositivas, de películas, de transparencias e de corpos opacos. Producións: diapositivas, fotografías, películas, programas de vídeo, gravacións sonoras, transparencias.

Manipulativo: xogos de simulación, envases, material do obradoiro de reciclaxe.

Informático. Ordenadores, impresoras e escáneres. Os programas máis habituais, como Word e PowerPoint. Uso de internet. Proxector.

Material fotocopiado: dossieres de documentación que se entregan para fotocopiar ao inicio do curso máis outro material específico que a profesora entregará ao longo do curso.

lnstalacións especiais: laboratorio, aula de informática, etc.

8. Avaliación dos procesos e resultados de aprendizaxe. Criterios de avaliación

Un 30% da nota destínase a valorar a asistencia regular e a participación activa nas diferentes sesións teóricas ou prácticas programadas na materia. Valorarase a calidade das actividades realizadas e o grao de participación. En concreto, a precisión conceptual, o nivel de elaboración de ideas, a crítica fundamentada, a organización persoal de ideas e contidos, a coherencia no discurso, a claridade expositiva, o coidado nos aspectos formais académicos e de presentación, e a utilización de recursos metodolóxicos e materiais. Preténdese potenciar a dinámica do grupo e que os estudantes poidan adquirir certas habilidades didácticas mediante a participación directa en situacións persoais. 
Un 10% contempla o traballo voluntario realizado polo alumnado e o 60 % restante corresponderá a un exame escrito que versará sobre os contidos teóricos do temario. 

 (Os criterios específicos poden sufrir algunhas variacións atendendo a circunstancias non previstas)
9. Avaliación do proceso docente

9.1. Valoración dos estudantes


Enquisas de valoración dos estudantes sobre a profesora, e a materia e as actividades realizadas ao longo do curso. Aplicación na propia clase onde se imparte a materia, nos últimos días do cuadrimestre, dun cuestionario de preguntas abertas que contemplen: o cumprimento das obrigacións formais e a actuación docente da profesora, e espazo para que os estudantes poidan engadir observacións que colaboren na mellora do desenvolvemento da materia en cursos posteriores. Este cuestionario será anónimo e independente da avaliación formal que fai a Universidade. 

9.2. Valoración da profesora


Valoración do desenvolvemento das clases teóricas e das actividades realizadas ao final do cuadrimestre.


Análise do cuestionario realizado polos estudantes e atención especial ás suxestións achegadas polo alumnado ao longo do curso.

Decisións de cambio e propostas de mellora para o curso seguinte.

